ΠΑΝΕΠΙΣΤΗΜΙΟ ΑΙΓΑΙΟΥ

ΠΟΛΥΤΕΧΝΙΚΗ ΣΧΟΛΗ

ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ

Χίος, 03/10/2019

**ΕΝΗΜΕΡΩΣΗ**

Σε συνέχεια απόφασης της με αριθμό 4 έκτακτη/10.04.2019 Συνέλευσης Τμήματος, σας ενημερώνουμε ότι από το ακαδ. έτος 2019-2020 ισχύουν τα ακόλουθα:

• Τα μαθήματα Γενικής Επιλογής από τέσσερα (4) μειώνονται σε δύο (2)

• Όλα τα μαθήματα Επιλογής Κατεύθυνσης και Γενικής Επιλογής διατηρούν τα 5 ECTS (πιστωτικές μονάδες)

• Στο Θ΄ (9ο) εξάμηνο τα προσφερόμενα μαθήματα Κατευθύνσεων και Γενικής Επιλογής από έξι (6) γίνονται πέντε (5)

• Στο Ι΄(10ο) εξάμηνο τα προσφερόμενα μαθήματα Κατευθύνσεων και Γενικής Επιλογής από δύο (2) γίνονται ένα (1)

• Η διπλωματική εργασία λαμβάνει 30 ECTS και συγκεκριμένα: 5 ECTS στο Θ΄(9ο) εξάμηνο και 25 ECTS στο Ι΄ (10ο) εξάμηνο

• O φόρτος εργασίας ανά εξάμηνο είναι 30 ECTS

• **Προϋπόθεση λήψης διπλώματος** είναι η επιτυχής ολοκλήρωση τουλάχιστον 53 μαθημάτων, και συγκεκριμένα ο/η φοιτητής/τρια:

- Να έχει επιτύχει στα σαράντα ένα (41) Μαθήματα Κορμού

- Να έχει επιτύχει στα επτά (7) Υποχρεωτικά Μαθήματα Κατεύθυνσης

- Να έχει επιτύχει σε τουλάχιστον τρία (3) Μαθήματα Επιλογής Κατεύθυνσης

- Να έχει επιτύχει σε τουλάχιστον δύο (2) Μαθήματα Γενικής Επιλογής

- Να έχει ολοκληρώσει επιτυχώς τη Διπλωματική του Εργασία.

• Τα Υποχρεωτικά Μαθήματα των δύο κατευθύνσεων, καθώς και τα Επιλογής Κατεύθυνσης αυτών, με τις αντίστοιχες πιστωτικές μονάδες (ECTS), να είναι μαθήματα επιπέδου 7, δηλαδή μαθήματα εμβάθυνσης/ειδικότητας.

• Όλα τα παραπάνω να ισχύσουν από το ακαδ. έτος 2019-2020 για όλους τους φοιτητές και όλες τις φοιτήτριες που δεν θα έχουν ολοκληρώσει τις σπουδές τους μέχρι 30 Σεπτεμβρίου 2019.

**Επιπλέον** σύμφωνα απόφαση της με αριθμό 6τακτική/22.05.2019 Συνέλευσης Τμήματος, σας ενημερώνουμε ότι από το ακαδ. έτος 2019-2020 ισχύουν τα ακόλουθα:

α) ενισχύεται η Κατεύθυνση «Μηχανική της Διοίκησης» με την προσθήκη του μαθήματος «Ειδικά Θέματα στη Διοίκηση Λειτουργιών» στο ΠΠΣ, ως μάθημα Επιλογής Κατεύθυνσης στο 9ο εξάμηνο Σπουδών.

β) καταργούνται τα δύο προαπαιτούμενα μαθήματα. Συγκεκριμένα προαπαιτούμενο: Απειροστικός Λογισμός Ι για το μάθημα «Διαφορικές Εξισώσεις» και προαπαιτούμενο: Στατική για το μάθημα «Αντοχή Υλικών» **και** θα δημιουργηθεί ένας κατάλογος «προτεινόμενων προαπαιτούμενων μαθημάτων» που θα βοηθήσει ουσιαστικά στην πορεία των σπουδών των φοιτητών και φοιτητριών του Τμήματος, καθώς έτσι θα διασφαλίζεται με πιο εύληπτο τρόπο η συνέχεια των μαθημάτων του Προπτυχιακού Προγράμματος Σπουδών του Τμήματος.

Γραμματεία ΠΠΣ ΤΜΟΔ